CELEX: 62011TN0567
Language: el
Date: 2011-10-31 00:00:00
Title: Υπόθεση T-567/11: Προσφυγή της 31ης Οκτωβρίου 2011 — Viejo Valle κατά ΓΕΕΑ — Etablissements Coquet (βαθύ πιάτο με ραβδώσεις)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/27
            
         Προσφυγή της 31ης Οκτωβρίου 2011 — Viejo Valle κατά ΓΕΕΑ — Etablissements Coquet (βαθύ πιάτο με ραβδώσεις)
   (Υπόθεση T-567/11)
   2012/C 32/56
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Viejo Valle, SA (L’Olleria, Ισπανία) (εκπρόσωπος: I. Temiño Ceniceros, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Etablissements Coquet SA (Saint Léonard de Noblat, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει ότι η υπό κρίση προσφυγή καθώς και τα παραρτήματά της είναι παραδεκτά·
            
         
               —
            
            
               να ακυρώσει την απόφαση του τρίτου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 29ης Ιουλίου 2011, στην υπόθεση R 1055/2010-3·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: σχέδιο υπ’ αριθ. 384.912-0009, που απεικονίζει σερβίτσιο πιάτων με διακοσμητικά στοιχεία· ένα βαθύ πιάτο
   
      Δικαιούχος του κοινοτικού σήματος: η προσφεύγουσα
   
      Αιτούσα την κήρυξη της ακυρότητας του κοινοτικού σχεδίου ή υποδείγματος: Etablissements Coquet SA.
   
      Αιτιολογία της αιτήσεως κηρύξεως της ακυρότητας: Παράβαση του άρθρου 25, παράγραφος 1, στοιχείο στ', του κανονισμού (ΕΚ) 6/2002, δεδομένου ότι το κοινοτικό υπόδειγμα συνιστά ανεπίτρεπτη χρήση έργου προστατευόμενου βάσει της νομοθεσίας περί δικαιωμάτων του δημιουργού ενός κράτους μέλους.
   
      Απόφαση του τμήματος ακυρώσεως: αποδοχή της αιτήσεως κηρύξεως της ακυρότητας σήματος
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι: Παράβαση του άρθρου 25, παράγραφος 1, στοιχείο στ', του Κανονισμού (ΕΚ) 6/2002 και του άρθρου 28, παράγραφος 1, στοιχείο β', σημείο iii), του Κανονισμού 2245/2002, δεδομένου ότι το καθού δεν προσκόμισε, ως όφειλε, αρκετά στοιχεία σχετικά με το προστατευόμενο έργο, στο οποίο βασίσθηκε η αίτηση κηρύξεως της ακυρότητας, ούτε σχετικά με τον δικαιούχο και το αντικείμενό του.